GiliGold/VAD_KnessetCorpus huggingface dataset:
ניסן סלומינסקי: הם טוענים שכך זה מופיע.
משה אשר: יש סעיף אחר של פטור לבורסה.
אראל מרגלית: אז מה אכפת לכם להגיד את זה בצורה מפורשת?
משה אשר: זה נאמר לפרוטוקול.
אראל מרגלית: תגידו לפרוטוקול כי אחרת לא ישקיעו כאן משקיעים זרים.
שגית אפיק: תאמר לפרוטוקול.
נסים זאב: אפשר לדעת כמה השקעה יש בסעיף הזה?
נסים זאב: כמה משקיעים?
נסים זאב: באיזה סכומים מדובר?
נסים זאב: מה בכלל המשמעות?
ניסן סלומינסקי: סליחה, לא מדברים כך אלא מבקשים את רשות הדיבור ואז מקבלים.
משה אשר: הפטור למשקיעים זרים שסוחרים במניות בבורסה בישראל, הוא פטור שנמצא בסעיף נפרד והוא לא קשור לסעיף הזה.
אראל מרגלית: אפשר להגיד לפרוטוקול?
משה אשר: הפטור של 67ב(2) שמתייחס למשקיעים הזרים בבורסה בישראל ממשיך להתקיים.
משה אשר: זה סעיף אחר.
אראל מרגלית: אם כך, אני מסיר את ההסתייגות.
שגית אפיק: מסיר את ההסתייגות.
ניסן סלומינסקי: מי בעד אישור סעיף 40(40)?
ניסן סלומינסקי: סעיף 40(40) – אושר.
נסים זאב: אני נגד.
שגית אפיק: עכשיו אנחנו עוברים לשערוך.
ראובן ריבלין: מה עם החני"ז-חנ"ז?
שגית אפיק: אנחנו ב-ט"ז, שערוך.
ניסן סלומינסקי: סעיף 40(41).
שגית אפיק: יש לנו הסתייגות האומרת שסעיף (41) יימחק ולכן אנחנו לא נתייחס אליה.
נסים זאב: אני רוצה לדעת על מה הנושא.
ניסן סלומינסקי: כל הדיון כבר התקיים.
נסים זאב: אז על מה אני מצביע?
ניסן סלומינסקי: על ההסתייגויות, כן או לא.
ניסן סלומינסקי: אין עכשיו הסברים.
ניסן סלומינסקי: כל ההסברים כבר ניתנו והתקיימו דיונים.
ניסן סלומינסקי: עכשיו אלה רק הצבעות על ההסתייגויות.
שגית אפיק: יש הסתייגות לסעיף התחילה, סעיף שעוסק בכניסתן לתוקף של תקנות שהמטרה שלהן היא לקבוע הוראות למניעת כפל מס.
שגית אפיק: ההסתייגות היא של הקבוצה.
ראובן ריבלין: מי ינמק את ההסתייגות?
ראובן ריבלין: נסים זאב ינמק.
עפר שלח: אתה עכשיו נציג הקבוצה.
ניסן סלומינסקי: מישהו רוצה לנמק או שנצביע?
עיסאווי פריג': באיזה פרק אנחנו?
ניסן סלומינסקי: פרק ט"ז.
ניסן סלומינסקי: מישהו רוצה לנמק?
ראובן ריבלין: נגמר הפרק?
שגית אפיק: סעיף (43), הסתייגות של יימחק, ולכן לא רלוונטית.
שגית אפיק: אתה יכול להצביע על השערוך.
שגית אפיק: לצד השערוך הועברו לוועדה תקנות מס הכנסה (רווחי שערוך).
שגית אפיק: התקנות עדיין לא במתכונת סופית לאישור על ידי הוועדה, אבל הוועדה קיימה בהן דיון עקרוני ואני מזכירה לרשות המסים שסוכם בדיון הזה שבפסקה (10) לא יהיה סעיף סל אלא יהיה רווחים שנרשמו בשל אירועים בפסקאות (1) עד (9) שנרשמו לפני תקני חשבונאות אחרים.
שגית אפיק: בהתבסס על ההערה הזאת ועל כך שבהמשך יאושרו התקנות, אתה יכול להצביע על (40), (41), (42)(ו)(1) ו-(43)(2).
ניסן סלומינסקי: מי בעד אישור סעיפים (40), (41), (42)(ו)(1) ו-(43)(2)?
עיסאווי פריג': רגע.
עיסאווי פריג': לגבי התיקונים בתקנות.
שגית אפיק: זה לא קשור לנוסח של החקיקה.
שגית אפיק: אי אפשר לטעון לגבי זה נושא חדש, אם זאת השאלה.
ניסן סלומינסקי: מי בעד אישור הסעיפים כנוסח הוועדה?
ניסן סלומינסקי: סעיפים (40), (41), (42)(ו)(1) ו-(43)(2) – אושרו כנוסח הוועדה.
שגית אפיק: אנחנו עוברים לפרק הבלו.
שגית אפיק: בלו על דלק
שגית אפיק: אנחנו עוברים ל-כ"ז, הבלו.
עיסאווי פריג': שגית, יש לנו הסתייגויות?
עיסאווי פריג': אני רוצה להוסיף הסתייגויות.
שגית אפיק: פרק כ"ז, הבלו.
שגית אפיק: קיימנו את הדיון על הבלו ויש שני עניינים לגבי הנוסח שאני אתחיל בהם ואז נעבור להסתייגויות.
שגית אפיק: לצד הבלו יהיה צו הבלו על דלק ועל הישבון.
שגית אפיק: זה צו שהוועדה ביקשה לראות אותו ולהצביע עליו ביחד עם הפרק ותכף נדון בו ונקבל עליו הסבר.
שגית אפיק: לגבי פסקה (1) ההסתייגויות שיש לי הן רק יימחק ולכן הן לא רלוונטיות.
שגית אפיק: לגבי פסקה (2) הבקשה של הקבוצה הייתה שההוראות שקבועות בצו הבלו על הדלק (פטור והישבון) ייכנסו לנוסח החקיקה ולא יישארו רק בצו.
שגית אפיק: הם ביקשו להוסיף את הסעיף שיאמר שיהיה פטור על שימשו במקום ייצור.
שגית אפיק: "גז בעירה הנוצר בתהליך זיקוק נפט במקום ייצור אשר אינו ניתן לאגירה ומשמש לצורך הפקת דלק במקום הייצור ולמטרה זו בלבד, יהיה פטור מבלו".
שגית אפיק: הסתייגות של הקבוצה.
עיסאווי פריג': זה בעיקרון הפיצול.
שגית אפיק: לא, זה הגז שלא נעשה במקום הייצור.
שגית אפיק: ההסכמה עם רשות המסים הייתה שהיא תביא את זה בצו.
שגית אפיק: הקבוצה בהסתייגות שלה מבקשת שזה ייכנס לחקיקה.
עיסאווי פריג': אני אגיד כמה מלים בסוגיה הזאת, ברשותכם.
ראובן ריבלין: רק על ההסתייגות.
עיסאווי פריג': על ההסתייגות.
עיסאווי פריג': באיזה סעיף ההסתייגות אמורה להיות?
שגית אפיק: ההסתייגות היא לפסקה (2) בסעיף 4.
שגית אפיק: סעיף 47.
שגית אפיק: פסקה (2) מתקנת את סעיף 4 לחוק הבלו על הדלק ואתה מבקש שבסוף ייקבע פטור על שימוש במקום יצור.
עיסאווי פריג': לפני שאני נכנס לנימוק ההסתייגות שלנו, לאורך כל הדרך רציתי להגיד שכאשר אנחנו מציינים את הפסקה לשינוי, אנחנו צריכים במקביל להכניס את החוק לאחר השינוי.
עיסאווי פריג': כשאתה קורא את החוק עם רצף המשפט שאמור להשתנות, אתה מקבל תמונה.
עיסאווי פריג': ברגע שאתה קורא בהסתייגויות שלפני המשפט הזה תכניס או אחריו תכניס, אני רוצה לראות את החוק בשלמותו לאחר התיקון כך שאני אבין מה לפני ומה אחרי.
שגית אפיק: במקרה הזה, אגב, זה לא רלוונטי כי אנחנו מחליפים סעיף שלם ולכן אתה רואה את הסעיף השלם.
שגית אפיק: אני מבינה מה אתה אומר וזה אולי נכון במקרים אחרים.
עיסאווי פריג': בהרבה מהמקרים זה נכון.
עיסאווי פריג': ברגע שאני קורא את זה, אני לא מצליח לגבש את העמדה הסופית כי החוק במלואו לא קיים.
עיסאווי פריג': אחרי 24 שעות ללא שינה, זה קשה.
עיסאווי פריג': (חילופי יו"ר – היו"ר גילה גמליאל)
גילה גמליאל: תודה לחבר הכנסת עיסאווי פריג'.
גילה גמליאל: אנחנו ממשיכים.
שגית אפיק: את מצביעה על ההסתייגות של הקבוצה.
גילה גמליאל: מי בעד קבלת ההסתייגות?
גילה גמליאל: מי נמנע?
גילה גמליאל: ההסתייגות לא התקבלה.
עיסאווי פריג': יש לי הסתייגות נוספת.
שגית אפיק: בפסקה (2) אנחנו מבקשים להוריד את המלים "כאמור בסעיף 6".
שגית אפיק: פסקה (2)(א)(1), שורה שנייה, מבקשת רשות המסים להשמיט את המלים "כאמור בסעיף 6".
שגית אפיק: גיא, אתה רוצה להסביר בשתי מלים?
גיא גולדמן: סעיף 6 מטעה כי הוא מדבר על עיבוד דלק לסוג אחר של דלק חב בלו אחרי יציאה ממקום ייצור.
שגית אפיק: זה לא רלוונטי לעניין הזה.
גיא גולדמן: לכן זה לא רלוונטי לעניין הזה.
עיסאווי פריג': שגית, בפסקה (א) יש לי הסתייגות.
שגית אפיק: עליה הצבענו עכשיו.
עיסאווי פריג': אנחנו הצבענו על (2)(ב).
שגית אפיק: הצבענו על (2)(א).
עיסאווי פריג': יש לי הסתייגות ל-(1)(א).
שגית אפיק: מה ההסתייגות?
עיסאווי פריג': בהגדרה של אתר אחסון אתם מציעים "מקום שבו מוחזק דלק לשם מסחר בו בסיטונאות או שבו מוחזק דלק כמלאי לשעת חירום".
עיסאווי פריג': אני מסתייג מהחלק השני במשפט, "מלאי לשעת חירום".
עיסאווי פריג': מאחר שאני עוסק בהחזר בלו ובלו מסחרי, מה זה קשור לחוק?
עיסאווי פריג': למה צריך להכניס בו אתר אחסון בשעת חירום?
עיסאווי פריג': שעת חירום היא לא חלק מהחוק.
שגית אפיק: אתה רוצה למחוק את המלים "או שבו מוחזק מלאי דלק לשעת חירום".
שגית אפיק: אפשר להצביע על ההסתייגות.
נסים זאב: אני מבקש להצטרף.
נסים זאב: יש בזה באמת הרבה הגיון.
ראובן ריבלין: הקבוצה.
עיסאווי פריג': אני מדבר בשם הקבוצה.
נסים זאב: אתה מדבר בשם ההיגיון.
עיסאווי פריג': אני שואל את החברים מרשות המסים מה ההיגיון.
גילה גמליאל: אנחנו מצביעים על ההסתייגות.
גילה גמליאל: מי בעד ההסתייגות?
גילה גמליאל: ה צב ע ה
עיסאווי פריג': אני שואל מה ההיגיון.
שגית אפיק: לסעיף 47(3) יש הסתייגויות של יימחק.
שגית אפיק: 47(4), הסתייגויות של יימחק.
שגית אפיק: אנחנו עוברים ל-47(5) שעניינו חובות אבודים.
שגית אפיק: יש כאן שתי הסתייגויות.
ראובן ריבלין: אבל הפסקאות האלה הן חלק מפרק והפרק הוא זה שמאושר או לא.
ראובן ריבלין: לכן את צריכה להצביע על ההסתייגויות.
שגית אפיק: יש בקשה למחוק את פסקה (3).
שגית אפיק: הסתייגות למחוק את פסקה (4).
עיסאווי פריג': זאת לא שיטה.
עיסאווי פריג': גילה, זאת לא שיטה.
עיסאווי פריג': זה מחנה יהודה.
עיסאווי פריג': זה לא בסדר.
עיסאווי פריג': אני מבקש לשמוע את ההסתייגות.
גילה גמליאל: ההסתייגות אומרת לבטל את הסעיף.
עיסאווי פריג': אני מבקש לקרוא את הסעיף כדי שאני אשמע אותו.
גילה גמליאל: היועצת המשפטית, הוא מבקש שתאמרי לו איזה סעיף לבטל.
גילה גמליאל: על מה אתה מתעצבן?
עיסאווי פריג': קצת כבוד.
גילה גמליאל: חשבתי שאתה יודע מה מבטלים.
עיסאווי פריג': את מציגה את הדברים כאילו אנחנו ב-כן המפקד.
גילה גמליאל: זה סעיף טוב.
עיסאווי פריג': זה לא משנה.
עיסאווי פריג': אני מבקש את המינימום שבמינימום.
גילה גמליאל: גיא: פסקה (4) היא פסקה מיטיבה.
גילה גמליאל: היא נועדה להאריך את תקופת ההתיישנות בהישבון בלו.
גילה גמליאל: היום אי אפשר להגיד בקשות להישבון בלו אחרי שישה חודשים מיום הוצאת חשבונית והתקופה תוארך לשנה.
גילה גמליאל: זאת ההצעה וזאת הצעה שמיטיבה.
עיסאווי פריג': אני מסכים עם זה.
גילה גמליאל: אז למה הצעת לבטל את הסעיף?
עיסאווי פריג': אני מסכים להאריך מששה חודשים לשנה.
גילה גמליאל: אתה מסיר את ההסתייגות?
עיסאווי פריג': אני מסיר את ההסתייגות.
גילה גמליאל: מסירים את ההסתייגות.
גילה גמליאל: זה בשם הקבוצה?
עיסאווי פריג': בשם הקבוצה.
ראובן ריבלין: הוא לא יכול לבקש למחוק בלי לדעת מה מוחקים.
גילה גמליאל: חבר הכנסת ריבלין, מצפים לעבור על הרשימות, ואם לא, שואלים.
עיסאווי פריג': אנחנו בני אדם.
עיסאווי פריג': הלכנו לישון ב-6:00 בבוקר.
גילה גמליאל: היועצת המשפטית ממשיכה.
שגית אפיק: אנחנו עוברים לפסקה (5).
שגית אפיק: פסקה (5) קובעת שלא יוכרו חובות אבודים.
שגית אפיק: בדיון בוועדה הובהר שהוראת החוק תחול אך ורק מעתה ואילך והיא לא תחול ביחס לחובות אבודים מהעבר.
שגית אפיק: יש לכם כאן כמה הסתייגויות.
שגית אפיק: ההסתייגות הראשונה היא לקבוע במפורש בחקיקה את מה שאמרתי עכשיו, שתחילתו של הסעיף הזה כך שזה יחול רק לגבי חוב אבוד שנוצר לאחר תחילתו של החוק ולא קודם לכן.
שגית אפיק: הסתייגות נוספת מבקשת להוסיף את הסעיף שיאמר: "הוצא דלק ממקום ייצור והעסקה למכירת הדלק כולה או מקצתה לא יצאה לפועל או התבטלה, ישולם הבלו בשל הוצאת הדלק כאמור, כל עוד לא בוטלה העסקה כפי שקבע שר האוצר".
גילה גמליאל: אתה רוצה לדבר על ההסתייגות?
עיסאווי פריג': כן, אבל אני רוצה להקשיב לה.
שגית אפיק: אתה רוצה שאני אומר אותה שוב?
שגית אפיק: "הוצא דלק ממקום ייצור והעסקה למכירת הדלק, כולה או מקצתה, לא יצאה לפועל או התבטלה, ישולם הבלו בשל הוצאת הדלק כאמור, כל עוד לא בוטלה העסקה כפי שקבע שר האוצר".
עיסאווי פריג': זאת ההסתייגות שלנו.
גילה גמליאל: אתה רוצה להסביר אותה?
עיסאווי פריג': גילה, מה את דוחפת?
עיסאווי פריג': אני שואל אותה.
גילה גמליאל: שאלתי אם אתה רוצה להסביר אותה.
שגית אפיק: זה פשוט נותן לך את האופציה, במקום אי הכרה גורפת בחובות אבודים, אתה רוצה לאפשר במקרים מסוימים את ביטול העסקה.
שגית אפיק: זה בעצם מה שאומרת ההוראה.
עיסאווי פריג': הסתייגות שלנו אומרת את זה.
שגית אפיק: ההסתייגות שלכם אומרת את זה.
עיסאווי פריג': זה בסדר גמור.
עיסאווי פריג': אני רוצה להצביע עליה.
שגית אפיק: אנחנו עוברים לפסקה (6).
שגית אפיק: יש בקשה להוריד את הזמנים שקשורים בקנסות.
שגית אפיק: במקום שנה יבוא שישה חודשים.
עיסאווי פריג': תקריאי את החוק המקורי.
עיסאווי פריג': באיזה סעיף אנחנו, ב-(א), (ב) או ב-(ג)?
שגית אפיק: אנחנו בפסקה (6), בסעיף 15.
שגית אפיק: סעיף 15 מתייחס לערעור על החלטת המנהל להתלות או לבטל רישיון דלק.
עיסאווי פריג': מה זה רישיון דלק?
שגית אפיק: לבטל רישיון בלו.
עיסאווי פריג': מה זה רישיון בלו?
עיסאווי פריג': מותר להחזיר בלו.
עיסאווי פריג': גיא: רישיון יצרן דלק זה רישיון לרכוש דלק מבתי הזיקוק בפטור מבלו.
עיסאווי פריג': בתי הזיקוק הם יצרני דלק.
עיסאווי פריג': מדובר כאן על ביטול הרישיון במקרה של עבירה על חוק הבלו.
גילה גמליאל: קיבלת הסבר?
שגית אפיק: לסעיף הזה יש עוד הסתייגות של סיעת העבודה.
שגית אפיק: גם היא מדברת על קיצור הזמן, במקום שנה – שישה חודשים או כעבור שנה, אם לא הוגשה תובענה באישורו המוקדם של בית המשפט.
שגית אפיק: מדובר בקיצור הזמנים.
עיסאווי פריג': מדובר על הקנס.
שגית אפיק: לא, על הותרת החלטת המנהל על כנה.
שגית אפיק: הותרת החלטת המנהל להתלות או לבטל רישיון.
שגית אפיק: אתה מקצר את הזמן שההחלטה תוכל לעמוד בתוקף בלי שקיבלה אישור מוקדם מבית המשפט.
גילה גמליאל: אפשר לעבור להצבעה?
שגית אפיק: פסקה (12).
שגית אפיק: בהצעת החוק המקורי הייתה החלה גורפת של פקודת סדר הדין הפלילי ביחס לחוק הבלו.
שגית אפיק: הוועדה סברה שעלולה להתעורר בעייתיות בהחלה גורפת כזאת.
שגית אפיק: הייעוץ המשפטי לוועדה ביחד עם הייעוץ המשפטי לרשות המסים הוסמכו להביא תיקון לנוסח הזה.
שגית אפיק: הייעוץ המשפטי לוועדת החוקה הגיע לנוסח הבא, אותו אני אקריא עכשיו.
שגית אפיק: זה בעצם נוסח שקובע החלה ספציפית של הוראות מסוימות מפקודת סדר הדין הפלילי בהתאמה לחוק הבלו ולא החלה גורפת כפי שביקשה הממשלה במקור.
שגית אפיק: "בסעיף 23(ב), בפסקה (2), אחרי "להלן – חפץ" יבוא "כאמור בסעיף 32(א) לפקודת סדר הדין הפלילי (מעצר וחיפוש) או לחסום דלק הניתן לתפיסה כאמור באותו סעיף".
שגית אפיק: אחרי פסקה (2) יבוא: "(3)
שגית אפיק: לערוך חיפוש בכל בית או מקום לפי צו חיפוש כמשמעותו בסעיף 23 לפקודת מעצר וחיפוש.
שגית אפיק: על חיפוש כאמור יחולו הוראות סעיפים 24(א)(1), 26 עד 28 ו-45 לפקודת מעצר וחיפוש בשינויים המחויבים".
שגית אפיק: במקום סעיף 23(א) יבוא: "תפיסת חפצים.
שגית אפיק: על תפיסה וחילוט של חפצים או על חסימה של דלק כאמור בסעיף 23(ב)(2) יחולו הוראות הפרק הרביעי בפקודת מעצר וחיפוש בשינויים המחויבים".
עיסאווי פריג': זאת המלצת הייעוץ המשפטי של ועדת החוקה?
גילה גמליאל: מי בעד הסעיף?
גילה גמליאל: הסעיף אושר.
שגית אפיק: אנחנו מצביעים על סעיף 47(1), (2), (3), (4), (5), (6), (7), (8), (9), (10) עד (12), (13), (14), (15) שגם הוא התווסף והמלים "או כל דבר" יימחקו, (16) – הכול כהצעת הוועדה לפי הנוסח שמונח בפניכם.
עיסאווי פריג': מה לגבי התוספת של הפלילי?
גילה גמליאל: על זה כבר הצבענו קודם.
גילה גמליאל: זה בתוך זה.
שגית אפיק: זה מופיע בנוסח.
עיסאווי פריג': זה לא מופיע בנוסח שקיבלנו.
שגית אפיק: זה מופיע בנוסח שקיבלתם.
שגית אפיק: אם תסתכל בעמוד האחרון של הבלו, אתה תראה את זה.
גילה גמליאל: מי בעד קבלת סעיפים (1), (2), (3), (4), (5), (6), (7), (8), (9), (10) עד (12), (13), (14), (15) שגם הוא התווסף והמלים "או כל דבר" יימחקו, (16) – הכול כהצעת הוועדה לפי הנוסח שמונח בפניכם?
גילה גמליאל: הסעיפים אושרו כנוסח הוועדה.
שגית אפיק: לצד תיקון החקיקה הזה יש צו הבלו עלה דלק (פטור והישבון) (תיקון).
שגית אפיק: לבקשת הוועדה הביאה רשות המסים את הצו הזה.
שגית אפיק: גיא, כמה מלים.
גיא גולדמן: בדיון שהתקיים בוועדה, העלו בתי הזיקוק שיש גז בעירה שנפלט במהלך הליך זיקוק נפט ואי אפשר לסחור בגז הזה, הוא לא ניתן לאגירה, אין טעם למסות אותו.
גיא גולדמן: אנחנו חשבנו שאפשר גם מכוח פרשנות, אבל היה להם חשוב שנקבע את זה בתקנות והבאנו את הצו לאישור הוועדה.
עיסאווי פריג': מה השימוש בגז הנפלט הזה?
עיסאווי פריג': גיא גולדמן: זה משמש אותם לייצור.
עיסאווי פריג': משמש אותם בהליך הייצור.
ניסן סלומינסקי: אי אפשר יהיה להשתמש בו.
ניסן סלומינסקי: אם לא יאספו את זה, זה הולך לאבדון.
ניסן סלומינסקי: כלומר, אי אפשר להשתמש בו למסחר.
עיסאווי פריג': אני שואל במה משתמשים בו.
ניסן סלומינסקי: רק להפעיל את המכונות.
עיסאווי פריג': זה חלק מהמסחר.
ניסן סלומינסקי: הרעיון כאן שזה לא משהו שהוא סחיר.
ניסן סלומינסקי: הוא לא סחיר.
ניסן סלומינסקי: דיברנו על זה בדיון וקיבלנו הסברים.
ניסן סלומינסקי: זה לא סחיר.
גילה גמליאל: חבר הכנסת פריג', יש לך עוד שאלות?
גילה גמליאל: ראית את הצו?
עיסאווי פריג': את הצו שחילקתם.
גילה גמליאל: אפשר להצביע עליו מבחינתך?
עיסאווי פריג': אני שואל, אם החומר לא סחיר, הם רוצים אישור לקחת עבור המכונות.
ניסן סלומינסקי: רשות המסים מוכנה להחריג את זה ולא לבקש על זה שום דבר.
ניסן סלומינסקי: להפך, זאת הקלה עבור החברות.
עיסאווי פריג': רציתי להבין מה העיקרון שעומד מאחורי זה.
גילה גמליאל: אנחנו מעלים להצבעה את הצו.
גילה גמליאל: מי בעד אישור הצו?
גילה גמליאל: הצו אושר.
גילה גמליאל: צו הבלו על הדלק (פטור והישבון) (תיקון), התשע"ג-2013 – התקבל.
משה גפני: מה המחטף הזה?
שגית אפיק: אנחנו עוברים ל-כ"ח, ביטול הפטור על רווחי הון במכירת אג"ח או מלווה על ידי משקיעים תושבי חוץ.
שגית אפיק: אין הסתייגויות לסעיף הזה.
שגית אפיק: מדובר בסעיף 49.
גילה גמליאל: מי בעד קבלת סעיף 49?
גילה גמליאל: סעיף 49 – אושר.
שגית אפיק: אנחנו ב-ל'.
שגית אפיק: מדובר בביטול פרק שביעי לחוק עידוד השקעות הון.
שגית אפיק: זה תיקון טכני.
שגית אפיק: סעיף 51(5).
שגית אפיק: זה ביטול של פרק שביעי 2.
שגית אפיק: זה תיקון טכני שמבקשת רשות המסים.
עיסאווי פריג': כל ביטול בחוק ההשקעות הוא מבורך.
גילה גמליאל: מי בעד אישור סעיף ל'?
גילה גמליאל: סעיף ל' – אושר.
שגית אפיק: ל"א, הגדרת חברה תעשייתית.
גילה גמליאל: יש שאלות לגבי סעיף ל"א?
גילה גמליאל: מי בעד קבלת הסעיף?
גילה גמליאל: סעיף ל"א – אושר.
גילה גמליאל: <אזור סחר חופשי>
גילה גמליאל: אנחנו ב-ל"ב, אזור סחר חופשי.
גילה גמליאל: אין הסתייגויות.
גילה גמליאל: יש לנו הוספה לנוסח בפסקה (3), סעיף 13א.
גילה גמליאל: אנחנו מוסיפים את המלים: "או מוביל מטעמו".
גילה גמליאל: זה מופיע גם ב-13ב.
גילה גמליאל: עוסק או מוביל מטעמו.
גילה גמליאל: היה דיון על זה בוועדה וזה בהתאם לדיון.
ראובן ריבלין: זאת הייתה תוצאת הדיון.
שגית אפיק: זה סעיף 54 פסקאות (1) עד (3).
שגית אפיק: את יכולה להצביע.
גילה גמליאל: סעיף 54 פסקאות (1) עד (3) – אושר.
גילה גמליאל: <קיזוז מסים סעיף 55 ועדכון ארנונה 16 (1)>
שגית אפיק: ל"ג.
שגית אפיק: סעיף ל"ג מדבר על קיזוז החזר מס כנגד חוב מס סופי.
שגית אפיק: זה סעיף 55 פסקאות (1) עד (3).
עיסאווי פריג': אני מבקש שהיא תקריא את הסעיף.
ניסן סלומינסקי: לא מקריאים.
ניסן סלומינסקי: היא נותנת רק תזכורת.
ראובן ריבלין: אם הוא רוצה הסתייגות, שיאמר.
שגית אפיק: אתה רוצה הסתייגות?
עיסאווי פריג': אני מבקש לשמוע את הסעיף.
גילה גמליאל: הוא רוצה לשמוע את קולך.
גילה גמליאל: שלומית: משמעות הסעיף היא שזכות קיזוז תהיה קודמת לעיקול שהוטל ובלבד שלא נתפסו בשלו כספים בטרם התקיימו התנאים הקבועים באותו סעיף והכול אף אם טרם ניתנה הודעה כאמור.
גילה גמליאל: זה אומר שזכות קיזוז תהיה קודמת.
גילה גמליאל: מי בעד אישור הסעיף?
גילה גמליאל: סעיף 55(1) עד (3) – אושר.
מרב מיכאלי: אני מבקשת רביזיה על ל"ג.
שגית אפיק: רביזיה על ל"ג.
גילה גמליאל: בשעה 5:00 תהיינה רביזיות והיא תצטרף אליהן.
גילה גמליאל: ממשיכים הלאה.
גילה גמליאל: תחילה
שגית אפיק: סעיף ל"ד.
שגית אפיק: זה סעיף תחילה כללי לחוק ההסדרים לשנים 2013 ו-2014.
שגית אפיק: לפי סעיף התחילה הזה תחילתן של כל הוראות החוק הן ב-1 באוגוסט 2013 אלא אם כן נקבעה הוראת תחילה מיוחדת לאחת ההוראות.
ראובן ריבלין: אלא אם כן זה לא יעבור.
שגית אפיק: לחברת הכנסת מירב מיכאלי יש שאלה.
מרב מיכאלי: אני רוצה הסתייגות לסעיף הזה.
מרב מיכאלי: תחולתו של חוק זה ביום 1 באוגוסט 2015 בלי שנאמר בו אחרת.
גילה גמליאל: ההסתייגות נרשמה.
נסים זאב: איזה יום בשבוע זה יוצא?
נסים זאב: אולי זה שבת.
ראובן ריבלין: אלא אם כן זה שבת.
מרב מיכאלי: יום חמישי.
שגית אפיק: יש לנו עוד הסתייגויות לסעיף.
נסים זאב: לא גוזרים גזרות בערב שבת.
נסים זאב: אני מבקש שזה יהיה ביום ראשון.
גילה גמליאל: מכיוון שיש עוד הסתייגויות, אנחנו נעבור להצבעות על ההסתייגויות.
גילה גמליאל: אנחנו מעלים להצבעה את ההסתייגות של מירב.
גילה גמליאל: מי בעד?
גילה גמליאל: תרשמו רביזיה.
גילה גמליאל: הרביזיה תצטרך לשעה 5:00.
נסים זאב: ההסתייגות שלי יותר רלוונטית.
גילה גמליאל: מכיוון שההסתייגות נפלה, אני רוצה לעבור להצבעה על הסעיף.
גילה גמליאל: מי נגד.
גילה גמליאל: הסעיף – אושר.
נסים זאב: תסלחי לי, נראה לך שאני כאן תוכי?
גילה גמליאל: את עשית רביזיה על ההסתייגות שלך?
גילה גמליאל: מכיוון שכך, ההצבעה אינה קיימת.
ניסן סלומינסקי: אתה ביקשת שיוסיפו תאריך עברי.
שגית אפיק: מופיע התאריך העברי.
נסים זאב: שיתחיל לחול ביום ראשון.
שגית אפיק: אתה רוצה שזה יהיה כ"ח באב.
גילה גמליאל: אנחנו מצביעים על ההסתייגות של חבר הכנסת נסים זאב להתחיל ביום ראשון, כ"ח באב.
שגית אפיק: כיוון שיש רביזיה, לא נצביע על הסעיף.
גילה גמליאל: אני מחזירה באהבה את השרביט ליושב ראש.
גילה גמליאל: (חילופי יו"ר – היו"ר ניסן סלומינסקי)
ניסן סלומינסקי: כל הכבוד, גילה.
ניסן סלומינסקי: באמת, יישר כוח עצום.
ניסן סלומינסקי: יש כמה דברים שדחינו ואני רוצה שהייעוץ המשפטי יעבור טוב טוב כדי לוודא שלא קפצנו בטעות על משהו.
ניסן סלומינסקי: את הנושא של סעיף חדש העברתם לוועדת הכנסת?
שגית אפיק: זה יועבר.
עיסאווי פריג': כמה פרקים נשארו?
שגית אפיק: נשארו שלושה פרקים.
שגית אפיק: הפרק האחד הוא מיסוי מקרקעין שתכף נעבור אליו, הפרק השני הוא מיצוי כושר השתכרות ומקדם עדכון לרשויות המקומיות והפרק השלישי הוא חמי"ז וחנ"ז.
ראובן ריבלין: זה אנחנו מפצלים.
ראובן ריבלין: בואו נפצל קודם את החמי"ז והחנ"ז.
ניסן סלומינסקי: בא כוח אלה שביקשו נושא חדש.
עיסאווי פריג': אני מבקש בשם הקבוצה התייעצות לפני הדיון.
ניסן סלומינסקי: אם אתם רוצים שוב לחשוב ואולי לרדת מהנושא של נושא חדש, כי המשמעות היא שנצטרך לשבת כאן עוד כמה שעות עד שוועדת הכנסת תדון ותחזיר לנו.
ניסן סלומינסקי: הם יתכנסו כנראה בין 8 ל-9 והמשמעות היא שרק אחרי כן נוכל לדון בסעיפים האלה.
ניסן סלומינסקי: לעומת זאת, עכשיו יש לנו קצת זמן שכן אפשר לדון.
ניסן סלומינסקי: מאחר שכולנו הרגשנו שהנושאים האלה הם ממש לא נושא חדש אלא הם חלק אינטגרלי, אני שואל שוב אם אתם רוצים לחסוך את הזמן.
ראובן ריבלין: אני מבקש לשאול את מנכ"ל הכנסת אם הוא יביא לנו את כל מה שהוא הביא לנו אתמול אחרי 12 בלילה.
עיסאווי פריג': בשם הקבוצה אני רוצה התייעצות סיעתית.
גילה גמליאל: נאמר כאן שבשעה 9 בערב אמורה להתכנס ועדת הכנסת.
גילה גמליאל: השאלה היא אם אתם מושכים את הנושא החדש שביקשתם.
מרב מיכאלי: אין לי סיבה.
מרב מיכאלי: על כ"ב אני לא מוותרת.
גילה גמליאל: זה יהיה רק ב-9.
גילה גמליאל: ניסן, הם לא מוותרים על 9 בערב.
ראובן ריבלין: שיטלפנו ליריב ויבקשו ממנו לכנס את הישיבה ב-7 במקום ב-9.
ראובן ריבלין: הוא בטח יסכים.
ניסן סלומינסקי: מבחינה טכנית, מבחינת הזמנים הם לא יכולים.
ראובן ריבלין: יריב לוין מסכים לכנס את הוועדה ב-7 בערב.
ראובן ריבלין: כל מי שנמצא כאן יעבור לוועדת הכנסת.
ניסן סלומינסקי: אנחנו מתחילים עם מיסוי מקרקעין.
עיסאווי פריג': בשם הקבוצה, תן לנו התייעצות סיעתית.
ניסן סלומינסקי: השעה 16:40.
ניסן סלומינסקי: התייעצות סיעתית עד השעה 16:50.
ניסן סלומינסקי: למרות שאנחנו בהפסקה, חברתנו מירב רוצה לומר משהו חשוב.
מרב מיכאלי: לאור הפנייה הנוגעת ללב והנרגשת של יושב ראש הוועדה, אני מוכנה לוותר על הנושא החדש ב-כ"ב אם אנחנו מצביעים על הנוסח של הכחול ולא על הנוסח החדש.
שגית אפיק: תיאום תקרות הכנסה.
שגית אפיק: דחיית התיאום של נקודות הזיכוי ותקרות ההכנסה.
שגית אפיק: בכחול הייתה דחיית התיאום של נקודות זיכוי בלבד.
ניסן סלומינסקי: לשעה 5:00 ייעדנו את כל הרביזיות.
ניסן סלומינסקי: אנחנו רוצים לעבור לרביזיות כדי שנוכל להתקדם הלאה ולאט לאט נצמצם ונשאיר לנו רק שלושה נושאים, פרט לחדשים, בהם נוכל להתקדם.
שגית אפיק: יש שלוש רביזיות.
מרב מיכאלי: יש לנו רביזיות מהבוקר.
שגית אפיק: איזה רביזיות יש לכם מהבוקר?
מרב מיכאלי: ככה זה שהייעוץ המשפטי התחלף ולא רשמו בצורה מסודרת.
ראובן ריבלין: אנחנו רוצות להמשיך בישיבה.
מרב מיכאלי: אם אין ברירה, נפתח פרוטוקול.
שגית אפיק: בשעה 2:00 נעשו הצבעות על כל הרביזיות שהיו עד לאותו מועד ואחרי השעה 2:00 הפסקנו לבקש רביזיות.
מרב מיכאלי: לא נכון.
שגית אפיק: יש לכם שלוש רביזיות.
אחמד טיבי: כי איציק כהן לא כאן.
מרב מיכאלי: אולי שלוש שנרשמו.
שגית אפיק: שלוש רביזיות.
גילה גמליאל: רק את ביקשת.
גילה גמליאל: אחרים לא ביקשו.
שגית אפיק: בוודאות שלוש רביזיות ושלושתן שלך.
גילה גמליאל: עיסאווי העביר את זה כך.
גילה גמליאל: הוא לא ביקש רביזיה.
מרב מיכאלי: אם יש רק שלוש, נצביע רק על שלוש.
ניסן סלומינסקי: אנחנו מתחילים בהצבעות על הרביזיות.
שגית אפיק: הרביזיה הראשונה היא ביחס להסתייגות לגבי חברה משפחתית שהתחילה שלה תהיה ב-1 בינואר 2015.
משה גפני: עכשיו יש רביזיות על החברה המשפחתית?
ניסן סלומינסקי: מה שנשאר.
ניסן סלומינסקי: את כל הרביזיות שהיו ריכזנו לשעה 5:00.
משה גפני: כשאתם אמרתם שהולכים לדון במיסוי מקרקעין בעוד כמה דקות לפני שש שעות, מה הייתה הכוונה?
שגית אפיק: כיוון שיש רק שלוש רביזיות, זה ילך מהר.
מרב מיכאלי: שגית, אני רוצה לבקש רביזיה על כל הסעיפים שהיו מ-2:00 ועד עכשיו.
ניסן סלומינסקי: מאוחר מדי.
מרב מיכאלי: מותר לי.
מרב מיכאלי: עד שהחוק לא הונח, מותר לי לבקש רביזיה גם אם התקדמנו.
ניסן סלומינסקי: מאחר ואת אמרת את זה כללי, אנחנו נצביע על דבריך באופן כללי.
מרב מיכאלי: אני יכולה להגיד אותם אחד-אחד.
מרב מיכאלי: ניסן, לבקשתך, אני אבקש אותן אחת אחת.
ניסן סלומינסקי: אי אפשר לעשות את זה.
שגית אפיק: היא רוצה רביזיה על דברים שלא הוגשו הסתייגויות עליהם.
אלעזר שטרן: אם כך, אני רוצה רביזיה על ה-1.4.
שגית אפיק: מותר לה.
שגית אפיק: כל עוד לא הנחנו במליאה, היא יכולה להגיש רביזיה.
אלעזר שטרן: אם זה אפשרי, אני רוצה רביזיה על ה-1.4.
שגית אפיק: אני אסביר לכם על מה מותר לה ועל מה אסור לה.
שגית אפיק: כל דבר שכבר הייתה לגביו רביזיה, אי אפשר להגיש עליו עוד הפעם.
שגית אפיק: ב-1.4, מה שקרה זה שהיו הסתייגויות עליהן הייתה רביזיה והסעיף הוצבע.
שגית אפיק: אי אפשר לעשות רביזיה על אותו נושא.
אלעזר שטרן: 1.4 זה נושא חדש.
שגית אפיק: זה לא נושא חדש.
ניסן סלומינסקי: מירב, הדיון על הרביזיות יהיה היום ב-11 בלילה.
ניסן סלומינסקי: אני מדבר ברצינות.
מרב מיכאלי: למה רק ב-11 ולא ב-2?
ניסן סלומינסקי: בסוף הדיון, ב-11 בלילה.
מרב מיכאלי: אתמול ב-2:33 בלילה הצבענו על ביטול מס עקרות הבית.
מרב מיכאלי: אני מרגישה שזה זמן נכון לרביזיות גם הלילה.
ניסן סלומינסקי: תגיש רביזיה על עקרות הבית.
אלעזר שטרן: אני רוצה על ה-1.4.
ניסן סלומינסקי: כולם יתחילו להגיש רביזיות ב-11 או ב-12 בלילה ונראה.
משה גפני: מה יש לכם בלילה?
גילה גמליאל: ניסן התאהב בנוכחות שלנו בלילה.
ניסן סלומינסקי: אז אנשים בשיקול דעת ואחרי שעשו תיקון חצות.
ראובן ריבלין: יש סעיף בתקנון והוא סעיף גורף שאומר שאסור לעשות שימוש לרעה בתקנון הכנסת.
ניסן סלומינסקי: לא, זה לא שימוש לרעה.
ראובן ריבלין: היה את כל הזמן.
ראובן ריבלין: אנחנו הלכנו לפי פרוצדורה מאוד מדוקדקת ולא אפשרת או לא דחית אף אחד ואת הבקשות שלו.
ראובן ריבלין: אי אפשר לבוא ולומר איזושהי בקשה גורפת שלא תיחשב לשימוש לרעה בהליכי הכנסת.
ראובן ריבלין: אני חושב שמיצית את הדיון.
ראובן ריבלין: שיגישו בג"ץ.
ניסן סלומינסקי: את זה תאמר לחברתנו.
ראובן ריבלין: אני אומר לשולחן.
מרב מיכאלי: זה שימוש לרעה?
ראובן ריבלין: אני אגיד לך למה.
ראובן ריבלין: אם המערכת הזאת הייתה דורסנית במובן זה שהיושב ראש שומע ולא ממלא אחר בקשות, אם למשל נמנע ממך להיות בוועדה.
גילה גמליאל: חברת הכנסת מיכאלי, אנחנו כרגע לא נכנסים לוויכוח.
גילה גמליאל: מותר לך על פי חוק להגיש את הרביזיה על כל מה שלא עלה עד עכשיו.
גילה גמליאל: זכותך באופן גורף אלא אם כן את רוצה להתמקד ואם כן, זה הזמן ואנחנו רוצים להתקדם.
מרב מיכאלי: אני מסתפקת ברביזיה על הסעיפים ולא על כל ההסתייגויות שעלו כאן.
גילה גמליאל: מעדיפה על הסעיפים ולא על ההסתייגויות.
גילה גמליאל: רק מה שעבר בהחלטה.
גילה גמליאל: היו סעיפים בהם היו רביזיות.
גילה גמליאל: מה שלא היה עליו רביזיה, את מגישה רביזיה.
גילה גמליאל: קבענו בשעה 5:00 רביזיות.
גילה גמליאל: אנחנו מתקדמים לנושא הרביזיות.
גילה גמליאל: שגית, נתחיל עם הרביזיה הראשונה.
גילה גמליאל: אנחנו מתחילים עם הרביזיות.
גילה גמליאל: יש רביזיות נוספות לגבי האפוטרופוס הכללי ותכף נגיע אליהן.
ראובן ריבלין: אנחנו מצביעים על הרביזיות של מירב?
גילה גמליאל: רק עוד חצי שעה.
גילה גמליאל: טמיר: ההסתייגויות החדשות יידונו ב-5:40.
גילה גמליאל: מירב, ב-5:40 יידונו הרביזיות שלך.
שגית אפיק: רביזיה על הסתייגות לחברה משפחתית שתחילתה תהיה ב-2015.
משה גפני: של מי הרביזיה?